
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 209 

6 Ιουνίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπληρωματική αναγκαστική απαλλοτρίωση ακινή¬ 
των που απαιτούνται για την κατασκευή έργων 
ΜΕΤΡΟ στον σταθμό «ΣΥΝΤΡΙΒΑΝΙ» του ΜΕΤΡΟ 
ΘΕΣΣΑΛΟΝΙΚΗΣ (2 η Συμπληρωματική) στο Δήμο 

Θεσσαλονίκης. 1 

Χαρακτηρισμός των κάτωθι νέων οδικών τμημάτων 
του Νομού Λαρίσης ως τμημάτων της υφιστα- 
μένης Επαρχιακής Οδού (4) του Δευτερεύοντος 
Δικτύου Νομού Λαρίσης «Συκούριον - Ανατολή - 
Ελευθέριον δια Σπηλιάς, Καταφυγίου Κισσάβου 
και Τσούξανης μέχρις Επαρχιακής Οδού (3)»: 
α) «Βορειοδυτική Παράκαμψη οικισμού Σπηλιάς προς 
Καρύτσα» μήκους 1400ιτι, με αρχή τη χ.θ. 11+300 
της Επαρχιακής Οδού (4), τέλος τη χ.θ. 12+400 
αυτής και αφετηρία χιλιομέτρησης το Συκούριον. 
β) «Συνδετήρια οδός μεταξύ της υφισταμένης Επαρ¬ 
χιακής Οδού (4) και της υφισταμένης Επαρχιακής 
Οδού (8)» μήκους 14.500ιτι, με αρχή τη χ.θ. 16+100 
της Επαρχιακής Οδού (4) στη διασταύρωση προς 
Καταφύγιο Κισσάβου (αφετηρία χιλιομέτρησης το 
Συκούριον) και τέλος τη χ.θ. 34+300 της Επαρχι¬ 
ακής Οδού (8) «Αγιά - Μελίβοια - Σ.Σ. Πυργετού 
δια Κόκκινου Νερού, Καρύτσης, Στομίου και Ομο- 
λίου» μετά τον οικισμό της Καρύτσας (αφετηρία 
χιλιομέτρησης η Αγιά) 

γ) «Συνδετήρια οδός μεταξύ των οικισμών Σπηλιάς 
και Ανατολής» μήκους 17.700ιύί, με αρχή τη χ.θ. 
11+300 της Επαρχιακής Οδού (4) (αφετηρία χιλι¬ 
ομέτρησης το Συκούριον) και τέλος τον οικισμό 


της Ανατολής. 2 

Τροποποίηση του εγκεκριμένου ρυμοτομικού σχεδί¬ 
ου στο ΟΤ 3091 Δήμου Καλαμαριάς, για λόγους 
συμμόρφωσης σε Απόφαση Διοικητικού Εφετεί- 
ου Θεσ/νίκης (1565/2002). 3 


ΑΠΟΦΑΣΕΙ Σ 

Αριθμ. Δ12α/Φ81/0/2847 (1) 

Συμπληρωματική αναγκαστική απαλλοτρίωση ακινήτων 
που απαιτούνται για την κατασκευή έργων ΜΕΤΡΟ 
στον σταθμό «ΣΥΝΤΡΙΒΑΝΙ» του ΜΕΤΡΟ ΘΕΣΣΑΛΟ¬ 
ΝΙΚΗΣ (2 η Συμπληρωματική) στο Δήμο Θεσσαλο¬ 
νίκης. 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΑΝΑΠΤΥΞΗΣ ΑΝΤΑΓΩΝΙΣΤΙΚΟΤΗΤΑΣ, ΥΠΟΔΟΜΩΝ, 
ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις του Νόμου 2882/2001 (Α' 17) «Κώδι¬ 
κας Αναγκαστικών Απαλλοτριώσεων Ακινήτων», και 
ιδίως του άρθρου 1 αυτού, όπως τροποποιήθηκε και 
ισχύει. 

2. Τις διατάξεις του άρθρου 10 του Νόμου 1955/1991 
(Α'112) «Ίδρυση Εταιρείας με την επωνυμία «ΑΤΤΙΚΟ 
ΜΕΤΡΟ Ανώνυμος Εταιρεία» και ρύθμιση συναφών θε¬ 
μάτων». 

3. Τις διατάξεις του Νόμου 1558/85 (Α' 137) «Κυβέρνηση 
και Κυβερνητικά Όργανα». 

4. Την ΑΙ_Χ - 47855 δήλωση της ΑΤΤΙΚΟ ΜΕΤΡΟ 
Α.Ε σε εφαρμογή των διατάξεων του άρθρου 1 του 
Νόμου 2985/2002 (Α'18) «Προσαρμογή των διατάξε¬ 
ων του Κώδικα Αναγκαστικών Απαλλοτριώσεων Ακι¬ 
νήτων στο Σύνταγμα» με την οποία δηλώνεται ότι 
το κόστος της απαλλοτρίωσης ανέρχεται στο ύψος 
138.000,00 ευρώ 

5. Το Π.Δ. 85/2012 (Α' 141) «Ίδρυση και μετονομασία 
Υπουργείων, μεταφορά και κατάργηση υπηρεσιών». 

6. Το Π.Δ. 86/2012 (Α' 141) «Διορισμός Υπουργών, Ανα¬ 
πληρωτών Υπουργών και Υφυπουργών». 

7. Την Υ 43/5-7-2012 (Α' 2094) απόφαση του Πρω¬ 
θυπουργού «Καθορισμός Αρμοδιοτήτων του Ανα¬ 
πληρωτή Υπουργού Ανάπτυξης, Ανταγωνιστικότη- 

τας, Υποδομών, Μεταφορών και Δικτύων Σταύρου 
Καλογιάννη». 

8. Την υπ’ αριθμ. Δ16α/08/318/ΑΦ/30-07-2012 (Υ.Ο.Δ.Δ. 
366) κοινή απόφαση του Πρωθυπουργού και του 
Υπουργού Ανάπτυξης, Ανταγωνιστικότητας, Υποδο¬ 
μών, Μεταφορών και Δικτύων περί διορισμού του 
Ευστράτιου Σιμόπουλου στη θέση του Γενικού Γραμ¬ 
ματέα, Προϊσταμένου της Γ.Γ.Δ.Ε του Υπουργείου Ανά¬ 
πτυξης, Ανταγωνισπκότητας Υποδομών, Μεταφορών 
και Δικτύων. 

9. Την Α.Π. 19766/28-7-1993 κοινή υπουργική απόφα¬ 
ση έγκρισης Περιβαλλοντικών όρων, την Α.Π. 138853/ 
22-12-2003 παράταση ισχύος αυτής και τις ΑΠ 180802/ 
31-12-2004, Α.Π. 138340/6-4-2009 και Α.Π. 124946/ 
30-4-2010 τροποποιητικές της. Επισημαίνουμε ότι οι 
διατάξεις του άρθρου 3 παρ. 3, 4, 5 του Ν.2882/2001 
έχουν ήδη εξεταστεί στο πλαίσιο τήρησης των δια¬ 
δικασιών έγκρισης των περιβαλλοντικών όρων, απο¬ 
φασίζουμε: 

Κηρύσσουμε την συμπληρωματική αναγκαστι¬ 
κή απαλλοτρίωση ακινήτων για λόγους δημόσιας 
ωφέλειας και ειδικότερα για την κατασκευή έργων 
ΜΕΤΡΟ στον σταθμό «ΣΥΝΤΡΙΒΑΝΙ» του ΜΕΤΡΟ ΘΕΣ¬ 
ΣΑΛΟΝΙΚΗΣ (2η Συμπληρωματική) έκτασης συνολικού 
εμβαδού 65,20 μ2 που βρίσκονται στο Δήμο Θεσσα¬ 
λονίκης, στο Νομό Θεσσαλονίκης και εικονίζεται με 
κλίμακα 1:200 στα από 28-3-2013 ακριβή αντίγρα¬ 
φα του κτηματολογικού διαγράμματος και στους 
αντίστοιχους κτηματολογικούς πίνακες της «ΑΤΤΙΚΟ 
ΜΕΤΡΟ Α.Ε.» τα οποία έχει συντάξει η Β. Γαλιάτσου 
έχει ελέγξει για λογαριασμό της «ΑΤΤΙΚΟ ΜΕΤΡΟ 
Α.Ε.» η Β. Χατζή και έχει θεωρήσει για νομότυπο της 
σύνταξης ο Αναπλ. Δ/ντής της Διεύθυνσης Δ12 του 
Υπουργείου Υποδομών Μεταφορών και Δικτύων Ν. 
Μιχαλόπουλος στις 12-4-2013. 

Η προβολή δικαιωμάτων κυριότητας επί της έκτασης 
που απαλλοτριώνεται περιγράφεται στον ανωτέρω κτη- 
ματολογικό πίνακα. 

Η απαλλοτρίωση κηρύσσεται σύμφωνα με τις διατά¬ 
ξεις του άρθρου 1 του Ν.2985/2002 και με τον όρο ότι 
ο υπέρ ου πρέπει να καταθέσει σε προθεσμία τριών 
(3) μηνών από την κοινοποίηση της πράξης εγγυητική 
επιστολή αναγνωρισμένου πιστωτικού ιδρύματος για το 
20% της προβλεπόμενης δαπάνης. Αν η επιστολή αυτή 
δεν κατατεθεί εμπρόθεσμα, εφαρμόζεται αναλόγως η 
παράγραφος 2 του άρθρου 11 του Κώδικα Αναγκαστικών 
Απαλλοτριώσεων Ακινήτων (Ν. 2882/2001). 

Αν ο υπέρ ου δεν προβεί στη συντέλεση στις νόμιμες 
προθεσμίες, η εγγυητική επιστολή καταπίπτει υπέρ του 
Δημοσίου και των αναγνωρισμένων δικαιούχων σε πο¬ 
σοστό 50% για τον καθένα. 

Η απαλλοτρίωση κηρύσσεται υπέρ και με δαπάνη της 
εταιρείας με την επωνυμία «ΑΤΤΙΚΟ ΜΕΤΡΟ Α.Ε.». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλλιθέα, 30 Μάίου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΣΤΑΥΡΟΣ ΚΑΛΟΓΙΑΝΝΗΣ 


Αριθμ. ΔΜΕΘ/1401 (2) 

Χαρακτηρισμός των κάτωθι νέων οδικών τμημάτων του 
Νομού Λαρίσης ως τμημάτων της υφισταμένης Επαρ¬ 
χιακής Οδού (4) του Δευτερεύοντος Δικτύου Νομού 
Λαρίσης «Συκούριον - Ανατολή - Ελευθέριον δια Σπη¬ 
λιάς, Καταφυγίου Κισσάβου και Τσούξανης μέχρις 
Επαρχιακής Οδού (3)»: 

α) «Βορειοδυτική Παράκαμψη οικισμού Σπηλιάς προς 
Καρύτσα» μήκους 1400ιτι, με αρχή τη χ.θ. 11+300 της 
Επαρχιακής Οδού (4), τέλος τη χ.θ. 12+400 αυτής και 
αφετηρία χιλιομέτρησης το Συκούριον. 
β) «Συνδετήρια οδός μεταξύ της υφισταμένης Επαρχια¬ 
κής Οδού (4) και της υφισταμένης Επαρχιακής Οδού 
(8)» μήκους 14.500γπ, με αρχή τη χ.θ. 16+100 της Επαρ¬ 
χιακής Οδού (4) στη διασταύρωση προς Καταφύγιο 
Κισσάβου (αφετηρία χιλιομέτρησης το Συκούριον) 
και τέλος τη χ.θ. 34+300 της Επαρχιακής Οδού (8) 
«Αγιά - Μελίβοια - Σ.Σ. Πυργετού δια Κόκκινου Νε¬ 
ρού, Καρύτσης, Στομίου και Ομολίου» μετά τον οικι¬ 
σμό της Καρύτσας (αφετηρία χιλιομέτρησης η Αγιά). 
γ) «Συνδετήρια οδός μεταξύ των οικισμών Σπηλιάς και 
Ανατολής» μήκους 17.700πι, με αρχή τη χ.θ. 11+300 
της Επαρχιακής Οδού (4) (αφετηρία χιλιομέτρησης 
το Συκούριον) και τέλος τον οικισμό της Ανατολής. 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, ΥΠΟΔΟΜΩΝ 
ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Το Π.Δ. 63/2005 (ΦΕΚ 98 Α') «Κωδικοποίηση της 
Νομοθεσίας για την Κυβέρνηση και τα Κυβερνητικά 
Όργανα». 

2. Το Π.Δ. 69/88 «Περί οργανισμού της Γ.Γ.Δ.Ε. του 
ΥΠΕΧΩΔΕ» όπως τροποποιήθηκε με το Π.Δ. 340/90 «Περί 
συστάσεων Γ ενικών Διευθύνσεων», το Π.Δ. 293/91 «Περί 
συστάσεως Οργανικής Μονάδας στη Γ.Γ.Δ.Ε.» και το 
Π.Δ. 167/92 «Περί τροποποίησης του Οργανισμού της 
Γ.Γ.Δ.Ε.». 

3. Το Ν. 2503/97 (ΦΕΚ 107 Α/30-5-97) «Διοίκηση, οργά¬ 
νωση, στελέχωση της Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις». 

4. Το Ν.3852/10 (ΦΕΚ 87Α/7-6-10) «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης- 
Πρόγραμμα Καλλικράτης». 

5. Την κοινή υπουργική απόφαση Δ16α/04/773/29-11-90 
«Περί εξαίρεσης διοικητικών πράξεων ή εγγράφων από 
τον κανόνα των τριών υπογραφών». 

6. Την απόφαση του Πρωθυπουργού 2876/07-10-2009 
«Αλλαγή τίτλου υπουργείων» και το Π.Δ. 189/2009 «περί 
καθορισμού και ανακατανομής δραστηριοτήτων των 
Υπουργείων». 

7. Το Ν. 3155/55 «Περί κατασκευής και συντηρήσεως 
Οδών» και τα εκτελεστικά του Διατάγματα. 

8. Το Β.Δ. της 9-8-55 «Περί Καθορισμού των Εθνι¬ 
κών Οδών κατά τις διατάξεις του Ν. 3155/55» και την Γ 
25871/9-7-63 απόφαση του Υπουργού ΔημοσίωνΈργων 
«Περί αριθμήσεως των Εθνικών Οδών». 

9. Το Β.Δ. της 6-2-56 (ΦΕΚ 47 Α/8-2-56) «Περί Καθορι¬ 
σμού των Επαρχιακών Οδών των Νομών του Κράτους 
κατά τις διατάξεις του Νόμου 3155/55» και ειδικότερα 
την παράγραφο (30) «Περί καθορισμού των Επαρχιακών 
Οδών του Νομού Λαρίσης». 

10. Το Ν. 1418/84 «Δημόσια Έργα και ρυθμίσεις συνα¬ 
φών θεμάτων» και ειδικότερα την παράγραφο 3 του 
άρθρου 25. 

11. Την εγκύκλιο 18/99 με αρ. πρωτ. ΔΜΕΟ/ε/ο/516/10-5-99 
«Περί χαρακτηρισμού οδών ως Εθνικών ή Επαρχιακών 
σύμφωνα με το άρθρο 25, παράγραφος 3 του Νόμου 
1418/84». 

12. Το Β.Δ. 465/70 «Περί όρων και προϋποθέσεων εγκα- 
ταστάσεως και λειτουργίας αντλιών καυσίμων προ πρα¬ 
τηρίων κειμένων εκτός εγκεκριμένων σχεδίων πόλεων 
και κωμών ή εκτός κατοικημένων εν γένει περιοχών και 
περί κυκλοφοριακής συνδέσεως εγκαταστάσεων μετά 
των οδών», όπως τροποποιήθηκε και ισχύει σήμερα με 
το Π.Δ. 118/06. 

13. Το Ν. 653/77 «Περί υποχρεώσεως των παρόδιων 
ιδιοκτητών για την διάνοιξη Εθνικών Οδών κ.λπ.» όπως 
τροποποιήθηκε και συμπληρώθηκε μέχρι σήμερα και 
το Ν.Δ. 929/79 «Περί εκτελέσεως του άρθρου 1 του 
Ν. 653/77». 

14. Το Π.Δ. 209/98 «Λήψη μέτρων για την ασφάλεια 
υπεραστικής συγκοινωνίας». 

15. Την Διαπιστωτική υπουργική απόφαση ΔΜΕ- 
Ο/ε/114/3-2-95: «Ανακατάταξη Επαρχιακού Οδικού Δι¬ 
κτύου Νήσων εκτός από Κρήτη, Εύβοια, Κέρκυρα και 
Ρόδο». 

16. Την υπουργική απόφαση ΔΜΕΟ/ε/ο/266/9-3-95 (ΦΕΚ 
293 Β'/17-4-95) «Περί Ανακατάταξης Επαρχιακού Οδι¬ 
κού Δικτύου των Νομών της Χώρας» και ειδικότερα την 
παράγραφο (28) «Κατατάσσουμε το Επαρχιακό Οδικό 
Δίκτυο του Νομού Λάρισας». 

17. Την υπουργική απόφαση ΔΜΕΟ/ε/οικ/779/24-07-95 
(ΦΕΚ 664 Β'/28-7-95) με Ορθή Επανάληψη στις 4-9-95 
(ΦΕΚ 800 Β'/14-9-95) «Κατάταξη του Εθνικού Οδικού Δι¬ 
κτύου Πελοποννήσου σε Βασικό (Πρωτεύον), Δευτερεύον 
και Τριτεύον Εθνικό Οδικό Δίκτυο». 

18. Την ανάγκη χαρακτηρισμού της οδού που ανα- 
φέρεται στο θέμα, για να εναρμονίζονται οι ανάλογες 
νομοθετικές διατάξεις. 

19. Το Π.Δ. 85/2012 (ΦΕΚ 141 Α'/21-6-2012) «Ιδρυση και 
μετονομασία Υπουργείων, μεταφορά και κατάργηση 
Υπηρεσιών». 

20. Το Π.Δ. 86/2012 (ΦΕΚ 141Α721-6-2012) «Διορισμός 
Υπουργών, Αναπληρωτών Υπουργών και Υφυπουρ¬ 
γών». 

21. Την απόφαση Πρωθυπουργού Υ43/5-7-12 (ΦΕΚ 
2094Β'/6-7-12) «Καθορισμός αρμοδιοτήτων του Ανα¬ 
πληρωτή Υπουργού Ανάπτυξης, Ανταγωνιστικότητας, 
Υποδομών, Μεταφορών και Δικτύων Σταύρου Καλο- 
γιάννη». 

Αφού είδαμε: 

1. Την από 14-1-13 Εισήγηση - Τεχνική Έκθεση της 
Διεύθυνσης Τεχνικών Έργων Περιφερειακής Ενότητας 
Λάρισας προς το Περιφερειακό Συμβούλιο Θεσσαλί¬ 
ας όπου προτείνεται ο χαρακτηρισμός των εν θέματι 
οδικών τμημάτων για τα οποία παρέχονται αναλυτικές 
πληροφορίες. 

2. Το Απόσπασμα πρακτικού 2/28-1-13, Θέμα 2°, του 
Περιφερειακού Συμβουλίου Θεσσαλίας με την απόφαση 
4/28-1-13 όπου εγκρίνεται ομόφωνα ο χαρακτηρισμός 
του θέματος. 

3. Το έγγραφο 925/8-2-13 της Διεύθυνσης Τεχνικών 
Έργων Περιφερειακής Ενότητας Λάρισας προς το 


Υπουργείο ΑΝ.ΑΝΤ.Υ.ΜΕ.ΔΙ./ΓΓΔΕ/ΔΜΕΟ διά του οποί¬ 
ου αιτείται τον χαρακτηρισμό των υπόψη νέων οδικών 
τμημάτων ως Επαρχιακών Οδών. 

4. Το έγγραφο 4321/3-4-13 του Δήμου Αγιας Νομού 
Λαρίσης με το οποίο συγκατατίθεται στον αιτούμενο 
χαρακτηρισμό. 

5. Το έγγραφο 4903/3-4-13 του Δήμου Τεμπών Νομού 
Λαρίσης με το οποίο συναινεί στον αιτούμενο χαρα¬ 
κτηρισμό. 

6. Την από 8-4-13 Συμπληρωματική Τεχνική Έκθεση 
της Διεύθυνσης ΤεχνικώνΈργων Περιφερειακής Ενότη¬ 
τας Λάρισας διά της οποίας παρέχονται επιπρόσθετες 
πληροφορίες για τα υπόψη οδικά τμήματα. 

7. Το έγγραφο 2493/8-4-13 της Διεύθυνσης Τεχνι¬ 
κών Έργων Περιφερειακής Ενότητας Λάρισας προς το 
Υπουργείο ΑΝ.ΑΝΤ.Υ.ΜΕ.ΔΙ./ΓΓΔΕ/ΔΜΕΟ με το οποίο 
αποστέλλονται συμπληρωματικά δικαιολογητικά - έγ¬ 
γραφα και χάρτες - για την ολοκλήρωση της διαδικα¬ 
σίας χαρακτηρισμού. 

Και επειδή: 

1. Τα συγκεκριμένα οδικά τμήματα δεν είναι χαρα¬ 
κτηρισμένα αλλά έχουν τα γεωμετρικά και λειτουργι¬ 
κά χαρακτηριστικά που αντιστοιχούν σε Επαρχιακούς 
Δρόμους, αποτελούν νέες οδικές χαράξεις που συνδέ¬ 
ονται με το υφιστάμενο Επαρχιακό Δίκτυο και έχουν 
αναβαθμισμένα γεωμετρικά και λειτουργικά στοιχεία. 

2. Όλα τα υπόψη οδικά τμήματα μελετήθηκαν στην 
ίδια ενιαία μελέτη με τον τίτλο «Μελέτη δρόμου: Ανατο¬ 
λή- Σπηλιά - Καρίτσα Νομού Λάρισας» με τα ακόλουθα 
χαρακτηριστικά: 

• Συνολικό πλάτος οδοστρώματος 7,50πι. 

• Συνολικό πλάτος ερεισμάτων 2πι. 

• Μέγιστη κλίση στη μηκοτομή 6% και σε εξαιρετικά 
δυσχερή τμήματα μέχρι 8%. 

• Μέγιστη εγκάρσια κλίση 6%. 

• Ταχύτητα μελέτης δΟΚηπ/ό. 

3. α) Τα νέα οδικά τμήματα στον άξονα «Σπηλιά - Κα- 
ρύτσα» βρίσκονται ήδη στο στάδιο της 

κατασκευής και έχουν μήκος 

- 1400πι η Βορειοδυτική Παράκαμψη Σπηλιάς 

- 14.500ηη η συνδετήρια οδός μεταξύ των Επαρχιακών 
(4) και (8). 

β) Το νέο οδικό τμήμα στον άξονα «Σπηλιά - Ανατο¬ 
λή» περιλαμβάνει τη Νοτιοδυτική Παράκαμψη Σπηλιάς 
μήκους 1700πι που δεν έχει ακόμα διανοιχθεί και τη 
συνέχεια της μέχρι τον οικισμό «Ανατολή» που είναι 
χωματόδρομος μήκους 16.000πι και χρήζει βελτίωσης. 

4. Η λειτουργική σημασία των νέων δρόμων είναι 
βαρύνουσα διότι αναβαθμίζεται η οδική ασφάλεια στη 
διασύνδεση των οικισμών που βρίσκονται στις υπώρειες 
του ορεινού συγκροτήματος της Όσσας δεδομένου ότι 
το υφιστάμενο οδικό δίκτυο της μελετώμενης περιο¬ 
χής παρουσιάζει ανεπαρκή γεωμετρικά και λειτουργικά 
στοιχεία και εγκυμονεί σοβαρούς κινδύνους για την 
ασφάλεια πεζών και οχημάτων. 

5. Τα εν θέματι οδικά τμήματα, όταν κατασκευα- 
σθούν, θα συνεισφέρουν τα μέγιστα στην οικονομική 
και τουριστική ανάπτυξη της ευρύτερης περιοχής που 
χαρακτηρίζεται από ιδιαίτερο φυσικό κάλλος αλλά πα¬ 
ραμένει υποβαθμισμένη λόγω έλλειψης βασικών έργων 
υποδομής. 

6. α) Ο οδικός άξονας «Σπηλιά - Καρύτσα» παρέχει 
γρήγορη και άνετη πρόσβαση στους προερχόμενους 
από Λάρισα και τα γύρω χωριά προς τα παράλια του 
Νομού, διασχίζοντας τον Κίσσαβο. 

β) Ο οδικός άξονας «Σπηλιά - Ανατολή» αποτελεί την 
απευθείας οδική σύνδεση των οικισμών Σπηλιάς και 
Ανατολής, εξόχως συντομευοντας την μεταξύ τους από¬ 
σταση καθώς η σημερινή υφιστάμενη διαδρομή από 
Ανατολή μέχρι Σπηλιά καλύπτει 46,2Κιτι. 

7. Η υπαγωγή των εν λόγω οδών στο Δευτερευον 
Επαρχιακό Οδικό Δίκτυο δεν επιφέρει μεταβολές στις 
αποστάσεις των οικοδομικών γραμμών από τον άξονα 
του δρόμου (15ιτι τόσο για το Δευτερευον Επαρχιακό 
όσο και για το Δημοτικό Οδικό Δίκτυο στη συγκεκρι¬ 
μένη περίπτωση, στις εκτός σχεδίου και εκτός ορίων 
οικισμών περιοχές όπως προβλέπει το ΠΔ. 209/98). 

8. Σύμφωνα με την παράγραφο 3 του άρθρου 25 του 
Νόμου 1418/84 επιτρέπεται σε περίπτωση αμφιβολίας 
σχετικά με τον χαρακτηρισμό τμημάτων οδών ως Εθνι¬ 
κών ή Επαρχιακών λόγω παραλλαγών ή χρησιμοποίησης 
τους ως κλάδων κυκλοφοριακών κόμβων ή για άλλους 
ανάλογους λόγους ο καθορισμός να γίνεται με απόφαση 
του Υπουργού Δημοσίων'Εργων που δημοσιεύεται στην 
Εφημερίδα της Κυβερνήσεως, αποφασίζουμε: 

Εντάσσουμε στο Δευτερευον Επαρχιακό Οδικό Δίκτυο 
του Νομού Λαρίσης με αρίθμηση (4), ως τμήματα της 
υφισταμένης Επαρχιακής Οδού (4) του Δευτερεύοντος 
Δικτύου Νομού Λαρίσης «Συκούριον - Ανατολή - Ελευ¬ 
θέριον διά Σπηλιάς, Καταφυγίου Κισσάβου και Τσούξα- 
νης μέχρις Επαρχιακής Οδού (3)», τα κάτωθι νέα οδικά 
τμήματα: 

α) «Βορειοδυτική Παράκαμψη οικισμού Σπηλιάς προς 
Καρύτσα» μήκους 1400ππ, με αρχή τη χ.θ. 11+300 της 
Επαρχιακής Οδού (4), τέλος τη χ.θ. 12+400 αυτής και 
αφετηρία χιλιομέτρησης το Συκούριον, ως αποτελούσα 
παραλλαγή της υφισταμένης Επαρχιακής Οδού (4) του 
Δευτερεύοντος Δικτύου στο τμήμα της που διέρχεται 
μέσα από τον οικισμό «Σπηλιά». 

β) «Συνδετήρια οδός μεταξύ της υφισταμένης Επαρ¬ 
χιακής Οδού (4) και της υφιστάμενης Επαρχιακής Οδού 
(8)» μήκους 14.500ιτι, με αρχή τη χ.θ. 16+100 της Επαρ¬ 
χιακής Οδού (4) στη διασταύρωση προς Καταφύγιο 
Κισσάβου (αφετηρία χιλιομέτρησης το Συκούριον) και 
τέλος τη χ.θ. 34+300 της Επαρχιακής Οδού (8) «Αγια - 
Μελίβοια - Σ.Σ. Πυργετού δια Κόκκινου Νερού, Καρύτσης, 
Στομίου και Ομολίου» μετά τον οικισμό της Καρύτσας 
(αφετηρία χιλιομέτρησης η Αγιό), ως αποτελούσα δι¬ 
ακλάδωση της υφισταμένης Επαρχιακής Οδού (4) του 
Δευτερεύοντος Δικτύου. 

γ) «Συνδετήρια οδός μεταξύ των οικισμών Σπηλιάς 
και Ανατολής» μήκους 17.700ηπ, με αρχή τη χ.θ. 11+300 
της Επαρχιακής Οδού (4) (αφετηρία χιλιομέτρησης το 
Συκούριον) και τέλος τον οικισμό της Ανατολής, ως απο¬ 
τελούσα ενωτική οδό μεταξύ σημείων της Επαρχιακής 
Οδού (4) στις θέσεις των ως άνω οικισμών. 

Από τις διατάξεις της απόφασης αυτής δεν προκύπτει 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μάΐου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΣΤΑΥΡΟΣ ΚΑΛΟΓΙΑΝΝΗΣ 


Αριθμ. 2553 (3) 

Τροποποίηση του εγκεκριμένου ρυμοτομικού σχεδίου 
στο ΟΤ 3091 Δήμου Καλαμαριάς, για λόγους συμ¬ 
μόρφωσης σε Απόφαση Διοικητικού Εφετείου Θεσ/ 
νίκης (1565/2002). 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 280 §11 (19) του Ν.3852/2010 
(ΦΕΚ 87Α'/07-06-10) «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης» και την εγκύκλιο 6/2006 του ΥΠΕΧΩΔΕ. 

2. Την υπ’ αριθμ. 62555/5072/10-10-90 απόφ. Υπ. ΠΕΧΩ- 
ΔΕ «Ορισμός βασικού οδικού δικτύου Θεσσαλονίκης» 
(ΦΕΚ 561Δ712-10-90). 

3. Τις διατάξεις των άρθρων 31 και 32 του Ν.4067/2012 
«Νέος Οικοδομικός Κανονισμός» (ΦΕΚ 79Α709-04-12). 

4. Τα άρθρα 152 και 154 του Κ.Β.Π.Ν. (ΦΕΚ 580Δ7 
27-07-1999). 

5. Τις διατάξεις του Ν.Δ. της 17/7/23 «περί σχεδίων 
πόλεων, κλπ.» όπως ισχύουν και ειδικότερα τα άρθρα 
1, 2, 3 και 70, σε συνδυασμό με τις διατάξεις του κεφ. II 
του από 03/04/29 Π.Δ. που διατηρήθηκαν σε ισχύ με το 
άρθρο 31 §3 του Ν. 1577/85 (ΓΟΚ). 

6. Το άρθ. 29 παρ. 4.1 (α & β) του Ν.2831/2000 όπως 
ισχύει. 

7. Τις εγκυκλίους 18/2003 και 55/1988 του ΥΠΕΧΩΔΕ. 

8. Το άρθ. 11 παρ. 4(ε) του Ν.3212/2003 «Άδεια δόμησης, 
πολεοδομικές και άλλες διατάξεις κ.λπ.» (ΦΕΚ 308Α7 
31-12-03) καθώς και την εγκύκλιο 30/2004 του ΥΠΕΧΩΔΕ. 

9. Το άρθ. 20 παρ. 2(ε) του Ν.2508/97 όπως ισχύει, 
μετά την προσθήκη του άρθ. 11 παρ. 5 του Ν. 3212/2003. 

10. Τις διατάξεις του άρθ. 90 του Π.Δ. 63/2005 «κω¬ 
δικοποίηση της νομοθεσίας για την κυβέρνηση και τα 
κυβερνητικά όργανα» (ΦΕΚ 98Α705). 

11. Το 23/2/87 Π.Δ. «κατηγορίες και περιεχόμενο χρή¬ 
σεων γης» (ΦΕΚ 166Δ706-03-87). 

12. Την παρ. Β(1) της εγκυκλίου 10/14-06-2012 του ΥΠΕΚΑ 
σύμφωνα με την οποία, για το συγκεκριμένο θέμα, η αρ¬ 
μόδια ΔΙΠΕΧΩΣ ΚΜ της Αποκεντρωμένης Διοίκησης Μα¬ 
κεδονίας - Θράκης εισηγείται προς το αρμόδιο ΣΥΠΟΘΑ 
Περιφερειακής Ενότητας Θεσσαλονίκης και στη συνέχεια 
εκδίδεται σχετική πράξη δηλαδή απόφαση του Γενικού 
Γραμματέα Αποκεντρωμένης Διοίκησης Μακεδονίας - Θρά¬ 
κης. 

13. Την υπ’ αριθμ. 4683/11-09-12 απόφαση Συγκρότησης 
Συμβουλίου Περιφερειακών Θεμάτων και Αμφισβητήσεων 
(ΣΥΠΟΘΑ) στην Περιφερειακή Ενότητα Θεσσαλονίκης. 

14. Το ισχύον ΓΠΣ Δήμου Καλαμαριάς (ΦΕΚ 1019Δ7 
14-10-87 & 650Δ701-09-99) και το εγκεκριμένο ρυμο¬ 
τομικό σχέδιο της περιοχής, όπως έχει διαμορφωθεί 
μέχρι σήμερα. 

15. Τα στοιχεία του φακέλου που μας υποβλήθηκαν με 
το υπ’ αριθμ. πρωτ. 8873/25-02-11 έγγραφο της Δ/νσης 
Πολ/κού Σχεδιασμού/ Τ μ. Α' του ΥΠΕΚΑ: 

(α) Τα υπ’ αριθμ. πρωτ. ΙΣΤ’ΕΠΚΑ/ΣΤ/3383/19-03-10 και 
ΙΣΤ’ΕΠΚΑ/Α/2917/15-03-10 έγγραφα της ΙΣΤ' Εφορείας 
Προϊστορικών και Κλασσικών Αρχαιοτήτων με το συνημ- 
μένο-θεωρημένο τοπ. διάγραμμα, από τα οποία προκύ¬ 
πτει ότι το οικόπεδο βρίσκεται εκτός ορίων κηρυγμένου 
αρχ/κού χώρου. 

(β) Το υπ’ αριθμ. πρωτ. 10519/30-03-10 έγγραφο του 
Δήμου Καλαμαριάς/ Γρ. Νομικών Συμβούλων, στο οποίο 
αναφέρεται ότι (από το εν λόγω Γ ραφείο) δεν έγινε καμ- 
μία εισήγηση για καταβολή χρηματικής αποζημιώσεως ή 
παρακατάθεσης στο Ταμείο Παρ/κών και Δανείων Θεσ/ 
νίκης υπέρ των συνιδιοκτητών. 

(γ) Το υπ’ αριθμ. πρωτ. 2018/28-05-10 έγγραφο της 
Κτηματικής Υπηρεσίας Ν. Θεσ/νίκης, από το οποίο προ¬ 
κύπτει ότι η υπ’ όψιν ιδιοκτησία δεν είναι δημόσιο κτήμα. 

(δ) Το υπ’ αριθμ. πρωτ. 1166/16-03-10 έγγραφο του 
Δασαρχείου Θεσ/νίκης με το συνημμένο-θεωρημένο 
τοπ. διάγραμμα, στο οποίο αναφέρεται ότι ο χώρος 
δεν καλύπτεται ούτε καλυπτόταν κατά το παρελθόν 
από δασική βλάστηση. 

(ε) Τα επικυρωμένα πιστοποιητικά και τίτλους ιδιο¬ 
κτησίας. 

(στ) Την αριθ. 1565/2002 απόφαση του Διοικητικού 
Εφετείου Θεσ/νίκης. 

(ζ) Την αριθμ. 145/10-05-10 απόφαση του Δημοτικού 
Συμβουλίου του Δήμου Καλαμαριάς καθώς και το υπ’ 
αριθμ. πρωτ. 2385/26-05-10 έγγραφο της Δ/νσης Πολ/ 
μίας-Πολ/κών Εφαρμογών/ Τμ. Πολ/κών Μελετών του 
Δήμου Καλαμαριάς. 

16. Το υπ’ αριθμ. πρωτ. ΑΕΧ-42500/21-06-11 έγγραφο 
του ΜΕΤΡΟ ΘΕΣΣΑΛΟΝΙΚΗΣ (ΑΤΤΙΚΟ ΜΕΤΡΟ ΑΕ) σύμ¬ 
φωνα με το οποίο «(...) τμήμα του εν λόγω οικοπέδου 
ευρίσκεται επάνω από τη σχεδιαζόμενη σήραγγα της 
επέκτασης του ΜΕΤΡΟ Θεσσαλονίκης προς Καλαμαριά. 
Κατά συνέπεια το μεγαλύτερο μέρος του εμπίπτει στη 
ζώνη επιρροής του έργου. Η δόμηση ακινήτων που εμπί¬ 
πτουν στη ζώνη επιρροής θα πρέπει να μην επηρεάζει 
την κατασκευή ή τη λειτουργία του ΜΕΤΡΟ. 

Ως εκ τούτου, οι σχετικοί φάκελοι Οικοδομικών Αδειών 
διαβιβάζονται στην ΑΜ από την αρμόδια για την έκδο¬ 
σή τους Διεύθυνση Πολεοδομίας προκειμένου η ΑΜ να 
διατυπώσει τη γνώμη της προς αυτή πριν την έκδοσή 
τους. Στη συγκεκριμένη περιοχή, η οροφή της σήραγγας 
του ΜΕΤΡΟ προβλέπεται να βρίσκεται σε βάθος περίπου 
12.00 μ. από την επιφάνεια του εδάφους. Οι απαιτήσεις 
της ΑΜ για τη διασφάλιση ομαλούς κατασκευής και 
λειτουργίας του έργου του ΜΕΤΡΟ, αναφορικά με τη 
δόμηση ακινήτων που εμπίπτουν στη ζώνη επιρροής, 
εξαρτώνται από το είδος και το μέγεθος των εκάστοτε 
προτεινόμενων κατασκευών, οι οποίες και εξετάζονται 
κατά περίπτωση. Ως εκ τούτου η ΑΜ παραμένει στη 
διάθεση του Μηχανικού που θα αναλάβει τη μελέτη 
για την οικοδόμηση του υπόψη οικοπέδου προκειμένου 
αυτή να μην επηρεάσει δυσμενώς την κατασκευή ή τη 
λειτουργία του έργου του ΜΕΤΡΟ». 

17. Την τροποποιημένη πρόταση (δημιουργία νέου πε¬ 
ζοδρόμου που θα διαχωρίζει τον οικοδομήσιμο χώρο 
από τον ΚΧ) που κατατέθηκε στην Υπηρεσία μας στις 
25/10/2011 από τους ενδιαφερομένους, μετά την από 
05/07/2011 συζήτηση της υπόθεσης στο Περιφ. ΣΧΟΠ 
(ΚΜ) Αποκεντρωμένης Διοίκησης Μακεδονίας - Θράκης 
(6η Συνεδρίαση). 

18. Τη μετέπειτα σύμφωνη γνώμη του Περιφερειακού 
ΣΧΟΠ (ΚΜ) Αποκεντρωμένης Διοίκησης Μακεδονίας - 
Θράκης που συνεδρίασε στις 11/11/2011 (10η Συνεδρία¬ 
ση- πράξη 72η). 

19. Την μετέπειτα αλληλογραφία της Υπηρεσίας μας 
με τον Δήμο Καλαμαριάς αναφορικά με τη διαδικασία 
δημοσιοποίησης της πρότασης τροποποίησης και την 


επιστροφή των σχετικών στοιχείων και απόψεων και 
ιδίως το υπ’ αριθμ. πρωτ. 8063/30-11-12 έγγραφο της Δ/ 
νσης Υπηρεσίας Δόμησης/ Τμ. Πολ/κών Μελετών του 
Δήμου με τον επισυναπτόμενο σχετικό φάκελο τήρησης 
της διαδικασίας δημοσιοποίησης της εν λόγω τροποποί¬ 
ησης, τις σχετικές ενστάσεις και την 521/2012 απόφαση 
του Δημ. Συμβουλίου του Δήμου Καλαμαριάς. 

20. Την από 13/02/2013 αίτηση της Βασιλικής Τσα- 
γκαρλή (Πολ. Μηχ/κό/ εξουσιοδοτημένη εκπρόσωπο των 
ενδιαφερομένων) με τα επισυναπτόμενο στοιχεία: 

Εξουσιοδότηση, αντίγραφα τοπ. διαγραμμάτων, υπεύ¬ 
θυνες δηλώσεις ενδιαφερομένων/ συνιδιοκτητών (όχι 
όμως από το σύνολο αυτών) με τις οποίες δηλώνουν 
ότι προτίθενται να θέσουν σε κοινή χρήση ό,τι τους 
αντιστοιχεί από τα επιπλέον ρυμοτομούμενα τμήματα 
του οικοπέδου συνιδιοκτησίας των και συγκεκριμένα 
των τμημάτων με στοιχεία: (α) ΝΑΒΜΝ (τμήμα ανατο¬ 
λικού πεζόδρομου) και (β) ΚΔΕΖΗΛΚ (νέος πεζόδρομος 
δυτικά και βόρεια), καθώς και ότι η παραχώρηση στο 
Δήμο Καλαμαριάς και η θέση σε κοινή χρήση θα γίνει 
με συμβολαιογραφική πράξη σε περίπτωση αποδοχής 
της πρότασης τροποποίησης. 

21. Το γεγονός ότι ο Δήμος Καλαμαριάς δεν διαθέ¬ 
τει το απαραίτητο κονδύλιο για την άμεση καταβολή 
της προσήκουσας αποζημίωσης σε ειδικό κωδικό στον 
προϋπολογισμό του (βλ. και σχετ. 521/2012 απόφαση 
Δημ. Συμβουλίου Δήμου Καλαμαριάς), όπως προβλέπει 
η νομοθεσία, δηλ. ότι δεν συντρέχουν οι δύο (2) προ¬ 
ϋποθέσεις αθροιστικά, ήτοι η πολεοδομική αναγκαιό¬ 
τητα (η οποία είναι αποδεκτό ότι όντως υφίσταται) και 
οικονομική δυνατότητα, όπως τίθενται στο άρθ. 32 παρ. 
3 του Ν. 4067/2012. 

22. Την απόρριψη, συνεπώς, των ενστάσεων των ενδι¬ 
αφερομένων της περιοχής και της πρότασης του Δήμου 
Καλαμαριάς περί επαναχαρακτηρισμού (επανεπιβολής) 
του υπ’ όψιν ΚΧ Πρασίνου, λόγω της οικονομικής αδυ¬ 
ναμίας του Δήμου (σύμφωνα με τα προηγούμενα, βλ. 
σχετ. και Εισήγηση της Υπηρεσίας μας/ παρ. 13 και 
Γνωμοδότηση ΣΥΠΟΘΑ). 

23. Το γεγονός ότι συντρέχουν πολεοδομικοί λόγοι 
(κριτήρια υγείας/ υγιεινής, προστασίας περιβάλλοντος 
και αισθητικής κ.λπ.) που επιβάλλουν τη δημιουργία κοι¬ 
νόχρηστων χώρων συνολικού εμβαδού μεγαλυτέρου 
της οφειλομένης εισφοράς, όπως αυτοί παρουσιάζονται 
αναλυτικά στην παρ. 11 της Εισηγήσεως της ΔΙΠΕΧΩΣ 
προς το ΣΥΠΟΘΑ ΠΕ Θεσσαλονίκης. 

24. Ότι με τη συγκεκριμένη τροποποίηση συμμορ¬ 
φώνεται η Διοίκηση στο σκεπτικό της 1565/2002 
απόφασης του Διοικητικού Εφετείου Θεσσαλονίκης, 
ως οφείλει, αποχαρακτηρίζει τμήμα έκτασης του ΚΧ 
Χώρου Πρασίνου που ανήκει στους αιτούντες και το 
καθιστά οικοδομήσιμο, λαμβάνοντας ταυτόχρονα υπ’ 
όψιν κριτήρια πολεοδομικά και περιορίζοντας τη ζημία 
προς το δημόσιο συμφέρον στον ελάχιστο δυνατόν 
βαθμό. 

25. Τέλος, τη σύμφωνη (ομόφωνη) γνώμη του ΣΥΠΟ¬ 
ΘΑ Περιφ/κής Ενότητας Θεσσαλονίκης που συνεδρίασε 
στις 21/03/2013 (Γνωμοδότηση/πρακτικά Συμβουλίου - 4η 
Συνεδρία/πράξη 8η, σχετ. α.π. 348/29-03-13 ΣΥΠΟΘΑ ΠΕ 
Θεσ/νίκης), μαζί με την α.π. ΔΥ/21-03-13 Εισήγηση της 
Υπηρεσίας μας, που αποτελούν αναπόσπαστο μέρος 
της παρούσης, αποφασίζουμε: 

Άρθρο 1 

1. Την απόρριψη των ενστάσεων και της πρότασης 
του Δήμου Καλαμαριάς (σύμφωνα με τα παραπάνω 
αναφερόμενα, την από 21/03//2013 γνωμοδότηση του 
ΣΥΠΟΘΑ ΠΕ Θεσσαλονίκης και την παρ. 13 της σχετικής 
Εισήγησης της Υπηρεσίας μας). 

2. Την τροποποίηση του ρυμοτομικού σχεδίου του Δή¬ 
μου Καλαμαριάς στο ΟΤ 3091, όπως αποτυπώνεται και 
στο τοπογραφικό διάγραμμα (κλίμακος 1:500) που συνο¬ 
δεύει την παρούσα και θεωρείται από τον αναπληρωτή 
Προϊστάμενο ΔΙΠΕΧΩΣ Κεντρικής Μακεδονίας ΑΔ.Μ.-Θ., 
σε συμμόρφωση προς την αριθμ. 1565/2002 απόφαση 
του Διοικητικού Εφετείου Θεσσαλονίκης/ Τμ. Α', ως εξής: 

2.1 Τον αποχαρακτηρισμό τμήματος του «ΧΩΡΟΥ 
ΠΡΑΣΙΝΟΥ» και τη δημιουργία οικοδομήσιμου χώρου 
με στοιχεία Η-Θ-Ι-Γ-Κ-Λ-Η. 

2.2. Την διατήρηση του χώρου (ανατολικά) με στοιχεία 
Α-Β-Μ-Θ-Η-Ζ-Ν-Α, εμβαδού 474,10 τ.μ., ως χώρου πεζο¬ 
δρόμου πλάτους 8 μ., ο οποίος αποτελεί συνέχεια του 
πεζόδρομου που άρχεται από την οδό Μητρ. Κυδωνίων, 
καταλήγει στον πεζόδρομο της Αριστοφάνους και χω¬ 
ρίζει τον δημιουργηθέντα οικοδομήσιμο χώρο από τον 
γειτονικό χώρο του σχολείου στο ΟΤ 3090. 

2.3. Τη δημιουργία νέου πεζόδρομου (σχήματος Γ, βό¬ 
ρεια και δυτικά) με στοιχεία Ε-Ζ-Η-Λ-Κ-Δ-Ε, εμβαδού 
233,75 τ.μ., ο οποίος θα διαχωρίζει τον υπό δημιουρ¬ 
γία οικοδομήσιμο χώρο από τον εναπομείναντα χώρο 
πρασίνου. 

Αρθρο 2 

1. Οι χώροι που αποτελούν την οφειλόμενη υποχρεωτι¬ 
κή εισφορά εμβαδού 269,10 τ.μ. (αφαιρουμένης της υπέρ 
του οικοδομισίμου χώρου προσάρτησης), είναι οι εξής: 

1.1 Πεζόδρομος Μ-Ν-Ζ-Η-Θ-Μ (που αποτελεί τμήμα του 
ανατολικού πεζόδρομου), εμβαδού 215,14 τ.μ. 

1.2 Πεζόδρομος Γ-Θ-Δ-Κ-Γ (μικρό τμήμα του υφιστάμε¬ 
νου πεζόδρομου της Αριστοφάνους), εμβαδού 60,57 τ.μ. 

1.3 Προσάρτηση Γ-Ι-Θ-Γ, εμβαδού 6,61 τ.μ. (αφαιρείται 
το εμβαδόν αυτό) 


2. Οι χώροι οι οποίοι αποτελούν την επιπλέον εισφορά 
(ρυμοτομούμενα τμήματα για πολεοδομικούς λόγους) 
εμβαδού 492,71 τ.μ., για τους οποίους θα πρέπει να συ¬ 
νταχθεί πράξη αναλογισμού σύμφωνα με τις κείμενες 
πολεοδομικές διατάξεις (πλην της περίπτωσης οικει- 
οθελούς παραχώρησης και απόδοσης σε κοινή χρήση 
των εν λόγω χώρων από το σύνολο των συνιδιοκτητών), 
είναι οι εξής: 

2.1 Πεζόδρομος Α-Β-Μ-Ν-Α (που αποτελεί τμήμα του 
ανατολικού πεζόδρομου), εμβαδού 258,96 τ.μ. 

2.2 Πεζόδρομος Ε-Ζ-Η-Λ-Κ-Δ-Ε (ο δυτικός-βόρειος 
πεζόδρομος), εμβαδού 233,75 τ.μ. 

Αρθρο 3 

1. Στον οικοδομήσιμο χώρο καθορίζονται οι ίδιοι όροι 
και περιορισμοί δόμησης που ισχύουν για την περιοχή 
(Π.Δ./29-8-79 - ΦΕΚ 440Δ779, όπως σήμερα ισχύει), ήτοι: 

Κάλυψη: 40%, Σ.Δ.: 1,6 ,Ύψος: ΓΟΚ, Προκήπιο: 5 μ. στην 
ανατολική και νότια πλευρά. 

Χρήση: Γ ενική Κατοικία. 

2. Πριν την έκδοση οικοδομικής άδειας από την αρμό¬ 
δια πολεοδομική αρχή, θα πρέπει να διαβιβάζεται ο σχε¬ 
τικός φάκελος στην Αττικό Μετρά ΑΕ, προκειμένου να 
διατυπώνονται οι απόψεις της ώστε να μην επηρεάζεται 
η κατασκευή ή η λειτουργία του Μετρό, όπως ακριβώς 
προβλέπεται στο υπ’ αριθμ. πρωτ. ΑίΧ-42500/21-06-11 
έγγραφο του ΜΕΤΡΟ ΘΕΣΣΑΛΟΝΙΚΗΣ. 

Αρθρο 4 

Η ισχύς της απόφασης αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 22 Μάίου 2013 

Ο Γ ενικός Γ ραμματέας 
Αποκεντρωμένης Διοίκησης 
ΑΘΑΝΑΣΙΟΣ ΚΑΡΟΥΝΤΖΟΣ 

